Hans Nobel

Hans Nobel (1657–1732) var en dansk-norsk godseier og embetsmann.

Biografi 
Nobel ble født i Christianopel i Blekinge som sønn av kjøpmann Hans Mortensen Nobel (d. 1698) og Sophie Casparsdatter Eggers (d. 1693). Et år etter Nobel kom til verden, overgikk Blekinge til Sverige ved Freden i Roskilde.

Nobel gikk på skole i Christianstad i Skåne og ble immatrikulert ved Københavns Universitet i 1677. Fra 1702 var han var bergverksråd Nordenfjells. Fra 1704 til 1719 tjente han som amtmann i Romsdals Amt. Han bodde i Molde og var eier av Moldegaard.

Fra 1713 til 1716 var Nobel medlem av Slottsloven på Akershus, en kommisjon som assisterte stattholderen. Mellom 1717 og 1719 bodde han i Brevik.

Heretter flyttet Nobel til Danmark hvor han slo seg ned som godseier på Sandholt og Sollerup på Fyn. I 1720-årene hadde han tilsyn med kirkesalget i Norge. Nobel bodde på Fyn til sin død i 1732.

Referanser 

Danske embets- og tjenestemenn
Alumni fra Københavns Universitet